Արդեն ավանդույթի է վերածվել, որ «Կարծիք» ստեղծագործական խումբը տարեկան մեկ կամ երկու անգամ այցելում է Թիֆլիս, վրացահայությանը, մեր հայրենակիցներին ներկայացնում իր որոնումները՝ տեսաֆիլմի կամ գրքի տեսքով: 2016 թվականի գարունն էր, ապրիլը: Կրկին Թիֆլիսում էինք. և այս անգամ «Հայարտանը» ներկայացրինք «Էրգրի կարոտով» գիրքը, որի մի հատվածը նվիրված էր մեր ժողովրդի արժանավոր զավակ, ծագումով լոռեցի, զորահրամանատար և հայ ժողովրդի արժանավոր զավակ, թիֆլիսահայության խորհրդանիշներից մեկին՝ գեներալ-լեյտենանտ Միխայիլ Տարիելի Լորիս-Մելիքովին: Ցուցադրվեց նաև նրան նվիրված՝ «Միխայիլ Լորիս Մելիքով. մեծ հայն ու անպարտելի զորավարը» տեսաֆիլմը: